open-index/open-wikipedia-markdown huggingface dataset:
Hydroksihydrokinoni

**Hydroksihydrokinoni** (C6H6O3) eli **hydroksikinoli** tai **1,2,4-trihydroksibentseeni** on fenolijohdannaisiin kuuluva aromaattinen orgaaninen yhdiste. Sitä voidaan käyttää muun muassa hapettumisenestoaineena ja muiden yhdisteiden valmistukseen. Luonnossa hydroksihydrokinonia esiintyy eräissä kasveissa kuten tupakassa. Hydroksihydrokinoni on floroglusinolin ja pyrogallolin isomeeri.

## Ominaisuudet, valmistus ja käyttö
Huoneenlämpötilassa hydroksihydrokinoni on väritöntä kiteistä ainetta. Aine liukenee erittäin hyvin muun muassa veteen, etanoliin, dietyylieetteriin ja etyyliasetaattiin, mutta kloroformiin tai bentseeniin se liukenee vain hyvin niukasti. Yhdiste on suhteellisen voimakas pelkistin ja hapettuessaan muuttuu väriltään ruskehtavaksi. Hydroksihydrokinonin reaktiot ovat tyypillisiä fenolijohdannaisille, mutta se reagoi myös karbonyyliyhdisteiden tavoin eräissä kondensaatioreaktioissa. Monien muiden fenolien tavoin aine on heikko happo.

Hydroksihydrokinonia valmistetaan tavallisimmin p-bentsokinonin ja etikkahappoanhydridin reaktiossa muodostuvan triasetoksibentseenin hydrolyysillä. Hydrolyysi suoritetaan joko happamissa tai emäksisissä oloissa.
:

Hydroksihydrokinonin emäksisiä liuoksia voidaan käyttää hapen absorboimiseen. Yhdistettä käytetään myös hapettumisenestoaineena ja polymeroitumisenestoaineena. Ainetta käytetään lähtöaineena valmistettaessa maatalouskemikaaleja. Hydroksihydrokinonia voidaan käyttää apuaineena hiustenvärjäyksessä.

## Lähteet
Melanie Liburd

**Melanie Liburd** (s. 11. marraskuuta 1987 Lontoo) on englantilainen näyttelijä. Hänellä on keskeinen rooli suomalaisessa videopelissä *[[Alan Wake 2]]* (2023), josta hänelle myönnettiin parhaan roolisuorituksen The Game Awards -ehdokkuus.

## Valikoitu filmografia

### Elokuvat

### Televisiosarjat

### Videopelit

## Lähteet
2097 Galle

**2097 Galle (1953 PV)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

Asteroidi on nimetty tähtitieteilijä Johann Gottfried Gallen (1812–1910) muistoksi.

## Lähteet
Nössö Nova

**Nössö Nova** on suomalainen yhtye, joka on perustettu vuonna 2022. Yhtyeen jäsenet ovat Niklas Nordling, Frans Astala, Eetu Aalto ja Severi Koivusalo. Neljän porilaislähtöisen, mutta sittemmin helsinkiläistyneen ystävyksen muodostama yhtye julkaisi debyyttialbuminsa *[[Hyvä on sitten]]* vuonna 2023. Yhtyeen tyylilajit ovat indie pop ja bossa nova. Levy-yhtiö Soit Se Silti julkaisi yhtyeen toisen albumin ''Pitäis ja pitäis'' syyskuussa 2025.

## Diskografia

### Albumit

* *[[Hyvä on sitten]]* (2023), Boogy Productions 
* *[[Pitäis ja pitäis]]* (2025), Soit Se Silti 

### Singlet

* *Mennyttä kalua* (2022)
* *Hyvä on sitten* (2022)
* *Saattaisin sulaa* (2022)
* *Sanon sen nyt ääneen* (2022)
* *Aperol Spritz* (2022)
* *Dynamo* (2023)
* *Painajainen* (2023)
* *Olen sinun* (2024)
* *Pitäis ja pitäis* (2025)
* *Tahiti* (2025)

## Lähteet
Alphonse Aulard

**François Victor Alphonse Aulard** (19. heinäkuuta 1849 Montbron, Charente, Ranska – 23. lokakuuta 1928 Pariisi, Ranska) oli ranskalainen historioitsija. Hän osallistui vuosien  1870–1871 sotaan. Hän oli vuodesta 1886 Ranskan vallankumouksen historian professorina Sorbonnessa. Tältä alalta hän on julkaissut laajoja tutkimuksia ja asiakirjakokoelmia, muun muassa *Recueil des actes du Comité de salut public* (1889–1908), *La société des Jacobins* (1889–1897), *Études et leçons sur la révolution française* (1893–1897), *Histoire politique de la révolution française* (1901). Hän oli vuodesta 1887 aikakauskirjan *La révolution française* päätoimittaja. 

## Lähteet

## Aiheesta muualla
4. nopean toiminnan prikaati

**4. nopean toiminnan prikaati** (, myös **Rubiž-prikaati** ) on Ukrainan kansalliskaartin prikaati, joka perustettiin vuonna 2015. Siihen sisältyy rynnäkköpataljoonia, panssarivaunupataljoona, tykistöpatteri ja lennokki-, tiedustelu- sekä logistiikkayksiköitä.

Prikaati on osallistunut taisteluihin Antonovin lentoaseman puolustuksessa ja itäisellä rintamalla Siverskodonetskin sekä Bah’mutin taisteluihin.

## Lähteet
Kiro

**Johannes Eetu Eemeli Naukkarinen** (s. 1992), taiteilijanimeltään **Kiro**, on jyväskyläläinen musiikkituottaja ja DJ. Hän on tuottanut kappaleita useille artisteille, kuten Cheekille, Käärijälle ja Mouhous -yhtyeelle.

Naukkarinen on tullut tunnetuksi etenkin Käärijän ”Cha cha cha” kappaleen tuottajana, joka oli Suomen edustuskappale Euroviisuissa vuonna 2023. Hän on ollut myös mukana tuottamassa Tommy Cashin kappaletta ”Espresso macchiato”, joka oli Viron edustuskappale Euroviisuissa vuonna 2025.

Vuonna 2023 Naukkarinen oli Emma-gaalassa ehdolla vuoden tuottajaksi.

## Valikoitu tuotanto
Käärijä - *[[People’s Champion]]* (2024)
*”Cha cha cha”
*”Ruoska”
*”Sex = Money”
*”Bananas”
*”It's Crazy It's Party (feat. Tommy Cash)”

Tommy Cash - ”Espresso macchiato”

Käärijä & Joost Klein - ”TRAFIK!”

Käärijä & Baby Lasagna - ”#eurodab”

Mouhous
* ”Räppii, Seksii & Huumeita”
* ”Sori rakas”

## Lähteet
Perheterapia

**Perheterapia** on perheen sisäisen vuorovaikutuksen kokonaisuudessa ja yksittäisillä perheenjäsenillä esiintyvien häiriöiden ja niiden aiheuttaman kärsimysen tutkimiseen, ymmärtämiseen ja hoitamiseen tähtäävää ammatillista ja tietoista toimintaa. Perheterapia tähtää rakentavien ratkaisujen hakemiseen. Lähestymisessä hyödynnetään perheen vuorovaikutuksen myönteisiä voimavaroja ja pyritään muuttamaan tai purkamaan yksilöiden psykopatologiaa ylläpitäviä vuorovaikutuskuvioita.

## Lähteet
Audiatur et altera pars

**Audiatur et altera pars**, latinaa, suomeksi: ’kuultakoon toistakin osapuolta’, on lauseparsi, joka sisältää oikeudenkäyntimenettelyssä yleisesti hyväksytyn 
kontradiktorisen periaatteen, jonka mukaan tuomioistuin ei saa antaa lopullista päätöstä sen käsiteltävänä olevassa asiassa, ennen kuin kumpikin riitapuoli on saanut ilmaista sen johdosta mielipiteensä tuomioistuimen edessä. Sitä käytetään usein sitaattina, kun on puhe polemiikista.

## Lähteet
BINUS-yliopisto

**BINUS-yliopisto** eli **Bina Nusantaran yliopisto** (, lyhennys **BINUS**) on yksityinen indonesialainen yliopisto, jonka päätoimipiste sijaitsee Jakartassa.

Opetus annetaan Indonesian ja englannin kielillä. Tiedekuntia on kolme ja korkeakouluja (school) neljä.

Se kuuluu joidenkin arvioiden mukaan Indonesian kärkipään yliopistoihin. Brittiläinen THE-yliopistoranking listasi sen maailmanlistansa sijaluokkaan 1201-1500 (vuonna 2025).

## Lähteet
Intian elokuva- ja televisioinstituutti

**Intian elokuva- ja televisioinstituutti** (, ; lyhenne **FTII**) on julkinen intialainen yliopisto (2025-), joka toimii Maharashtran osavaltion Punessa.

Intian hallitus perusti alkujaan Intian elokuvainstituutiksi (Film Institute of India, FII) nimetyn oppilaitoksen vuonna 1960 Prabhat Studios -elokuvastudion aiemmin käyttämiin tiloihin Punessa. Vuonna 1971 oppikaitoksen nimi vaihdettiin nykymuotoon, ja New Delhissä käynnistetty televisioopetus siirtyi Puneen vuonna 1974. Korkeakouluna toiminut FTII ilmaisi alkuvuodesta 2025 pyrkimyksestään aloittaa tohtoritutkinnon mahdollistava jatkokoulutus. Huhtikuussa 2025 FTII sai yliopiston aseman (deemed university), joka mahdollistaa opetuksen paremman  kehittämisen, tutkintojen vertailtavuuden ja oppilaitoksen liittämisen kansalliseen korkeakoulujen arviointijärjestelmään (NIRF).

Intian johtaviin elokuvakouluihin lukeutuva FTII:n historiaan liittyy monia opiskelijoiden mielenilmauksia, sanan- ja ilmaisunvapautta sekä hallituksen politiikasta riippumatonta akateemista vapautta puolustavia kannanottoja, jotka ovat toisinaan johtaneet myös oppilaitoksen tilapäiseen sulkemiseen.

## Lähteet

## Aiheesta muualla
Kaakkoinen yliopisto

**Kaakkoinen yliopisto** (; , lyhennys **SEU**) on kiinalainen julkinen yliopisto, joka toimii Jiangsuin maakunnan Nanjingssa. Yliopiston historia alkaa vuonna 1902 perustetusta oppilaitoksesta. Yliopistolla on Nanjingissa kolme kampusaluetta: Sipailoun, Jiulonghun ja Dingjiaqiaon kampukset. Näistä Jiulonghun kampus on pinta-alaltaan suurin.

Yliopisto lukeutuu Kiinan yliopistojen Double First Class -kehitysohjelman piiriin. ARWU-yliopistoranking (2025) sijoitti oppilaitoksen maailmanlistansa sijaluokkaan 101-150. 


国立中央大学孟芳图书馆旧址全景2019.jpg|Mengfangin kirjasto Sipaloun kampuksella.
Auditorium of Southeast University in winter.jpg|Yliopiston auditorio (kuva vuodelta 2007).
Southeast University.jpg |Kaakkoisen yliopiston Jiulonghun kampuksen länsiportin jämerä pylväikkö Nanjingissa.
Southeast University Tejgaon 2.jpg|Dhakan sivutoimipiste.


## Lähteet

## Aiheesta muualla
Kiinan elektroniikan ja sähkötekniikan yliopisto

**Kiinan elektroniikan ja sähkötekniikan yliopisto** (; , lyhennys **UESTC**) on kiinalainen julkinen tutkimusyliopisto, joka toimii Sichuanin maakunnan keskuskaupungissa Chengdussa. Yliopisto on perustettu vuonna 1956 yhdistämällä kolmen silloisen yliopiston sähkötekniikan osastot uudeksi korkeakouluksi, jonka nimenä oli aluksi Chengdun radiotekniikan instituutti (CIRE). 

Yliopisto lukeutuu Kiinan kärkiyliopistojen Double First Class -kehitysohjelman piiriin. ARWU-yliopistoranking (2025) sijoitti oppilaitoksen maailmanlistansa sijaluokkaan 151–200.

## Lähteet

## Aiheesta muualla
Lahoren yliopisto

**Lahoren yliopisto**  (, lyhennys **UoL**) on yksityinen pakistanilainen yliopisto, joka toimii Punjabin osavaltion Lahoressa. Yliopisto on perustettu vuonna 1999. 

Yliopisto lukeutuu Pakistanin arvostetuimpiin yliopistoihin. ARWU-yliopistoranking (2025) sijoitti oppilaitoksen maailmanlistansa sijaluokkaan 901-1000. 

## Lähteet

## Aiheesta muualla
Kansallinen puolustustekniikan yliopisto

**Kansallinen puolustustekniikan yliopisto** (; , lyh. **NUDT**) on kiinalainen julkinen tutkimusyliopisto, joka toimii Changshain kaupungissa Hunanin maakunnassa. Se perustettiin vuonna 1953. 

Yliopisto lukeutuu Kiinan yliopistojen Double First Class -kehitysohjelman piiriin. ARWU-yliopistoranking (2025) sijoitti oppilaitoksen maailmanlistansa sijaluokkaan 401-500. 

NUDT on ollut keskeinen toimija joissain hyvin tunnettuissa teknisistä keksinnöissä tai kehityshankkeissa. Näihin kuuluvat Beidou-navigaatiosatelliitit, maailman tehokkaimpien supertietokoneiden TOP500-listan kärkijoukkoon yltäneet TianHe-supertietokoneet (TianHe-1, TianHe-2 ja TianHe-3) ja osallistuminen maglev-tutkimukseen.

Yhdysvaltain puolustusministeriö (DoD) on luokitellut NUDT-yliopiston turvallisuusuhkaksi.
## Lähteet

## Aiheesta muualla
Islamabadin COMSATS-yliopisto

**Islamabadin COMSATS-yliopisto** () on pakistanilainen julkinen yliopisto, jonka pääkampus sijaitsee maan pääkaupungissa Islamabadissa. Se perustettiin vuonna 1998 tietotekniikan korkeakouluna. Nykyisen asemansa ja nimensä se sai vuonna 2018. Yliopiston taustalla on 27 valtion muodostama hallitustenvälinen Etelän kestävän kehityksen tieteen ja tekniikan komissio (Commission on Science and Technology for Sustainable Development in the South, COMSATS). COMSATSin Islamabadin yliopistolla on kuusi tiedekuntaa ja kahdeksan fyysistä kampusta (2025).

Opetus annetaan englannin kielellä. Keväällä 2025 opiskelijoita oli yhteensä 36&nbsp;438. Akateemiseen henkilökuntaan kuului tuolloin noin 1&nbsp;935 ihmistä. 

Yliopisto lukeutuu Pakistanin arvostetuimpiin yliopistoihin. ARWU-yliopistoranking (2025) sijoitti oppilaitoksen maailmanlistansa sijaluokkaan 701–800. Yliopiston visiona on pyrkiä kehittyvien maiden sadan arvostetuimman yliopiston joukkoon, ja maailman 100–300 kärkiyliopiston ryhmään.


Mosque of comsats.jpg|Moskeija yliopistolla.
Comsats Abbottabad.jpg|Abbottabadin kampusta.
COMSATS Institute Of Information Technology Lahore.jpg|Lahoren kampusta.


## Lähteet

## Aiheesta muualla
Quaid-i-Azamin yliopisto

**Quaid-i-Azamin yliopisto** (, ; lyhennys **QAU**) on pakistanilainen julkinen yliopisto, joka toimii pääkaupunki Islamabadissa. Se perustettiin alujaan nimellä Islamabadin yliopisto vuonna 1965 (University of Islamabad). Itsenäisen yliopiston aseman se sai 1967 ja nykyisen nimensä vuonna 1976. 
Yliopiston nimi viittaa Pakistanin perustajaan; Quaid-e-Azam tarkoittaa 'suurta johtajaa'.

Opetuskielenä on englanti. Yliopisto tarjoaa alempaan ja ylempään yliopistotutkintoon johtavia opintoja. Opiskelijoita on noin 11&nbsp;000 ja henkilökuntaa noin 600 ihmistä. Tiedekuntia (tdk) on neljä: Biologisten tieteiden tdk, Lääketieteen tdk, Luonnontieteiden tdk ja yhteiskuntatieteiden tdk. 

Yliopisto lukeutuu Pakistanin arvostetuimpiin. Kansanliiton yliopistoja korostava brittiläinen analytiikkayritys Quacquarelli Symonds (QS) sijoitti oppilaitoksen 1&nbsp;500 valikoidun yliopiston listansa sijalle 354 (2026) ja brittiläinen THE-ranking maailmanlistansa sijaluokkaan 401-500. Tieteellisiä julkaisuja ja tiedepalkintoja huomioonottava kiinalainen ARWU-yliopistoranking ei kuitenkaan luokitellut yliopistoa maailman tuhannen arvostetuimman yliopiston joukkoon (2025). 


Quaid-i-Azam University Entrance.JPG|Yliopistokampuksen ajotien portti.
Islamabad National Centre for Physics campus 02.jpg|Islamabadin kansallisen fysiikan keskuksen kampuksen rakennus.


## Lähteet

## Aiheesta muualla
Pakistanin kansallinen tiede- ja teknologiayliopisto

**Pakistanin kansallinen tiede- ja teknologiayliopisto** (, ; lyhenne **NUST**) on pakistanilainen julkinen tutkimusyliopisto, jonka päätoimipaikka sijaitsee Islamabadissa. Se perustettiin vuonna 1991. 

Yliopisto lukeutuu Pakistanin arvostetuimpiin yliopistoihin. THE-yliopistoranking (2025) sijoitti oppilaitoksen maailmanlistansa sijaluokkaan 601–800. 


Nust.jpg|NUSTin pääkampusalue Islamabadissa.
SMME.jpg|NUSTin mekaniikan ja tuotantotekniikan opetuksen rakennus.


## Lähteet

## Aiheesta muualla
Bahawalpurin Islamia-yliopisto

**Bahawalpurin Islamia-yliopisto** (, ; lyhennys **IUB**) on pakistanilainen julkinen yliopisto, joka toimii Punjabin osavaltion Bahawalpurissa. Se sai alkunsa uskonnllisena oppilaitoksena vuonna 1925 (Jamia Abbasia). Oppilaitoksen nimi päivitettiin vuonna 1963 (muotoon Jamia Abbasia). Riippumattoman yliopiston aseman ja nykyisen nimesä oppilaitos sai vuonna 1975. 

Opetuskielinä ovat englanti ja urdu. Kampuksia on kaikkiaan seitsemän ja tiedekuntia 15, joissa toimii 135 opetusta antavaa oppiainelaitosta. Opiskelijoita on noin 58&nbsp;000. Opettajakuntaan kuuluu yli 2&nbsp;000 ihmistä.

Yliopisto lukeutuu Pakistanin arvostetuimpiin yliopistoihin. Kiinalainen ARWU-yliopistoranking (2025) sijoitti oppilaitoksen maailmanlistansa sijaluokkaan 901-1000 ja brittiläinen THE-ranking maailmanlistansa sijaluokkaan 801-1000.


Ucetiub.jpg|Insinööritieteiden ja teknologian korkeakoulun rakennusta.


## Lähteet

## Aiheesta muualla
Punjabin yliopisto

**Punjabin yliopisto** (, ) on pakistanilainen julkinen tutkimusyliopisto, joka toimii Punjabin osavaltion hallintokeskuksessa Lahoressa. Se on Pakistanin vanhin ja laajin ylintä opetusta antava oppilaitos. Yliopisto perustettiin vuonna 1882. Se oli ensimmäinen muslimienemmistöiselle alueelle perustettu yliopisto tällä mantereen osa-alueella. Vuonna 2005 lääketieteen ja hammaslääketieteen tiedekunta erkani yliopistosta uudeksi itsenäiseksi yliopistoksi nimellä Kuningas Edvardin lääketieteellinen yliopisto (King Edward Medical University).

Kampuksia on neljä, tiedekuntia 13 ja korkeakouluja (collegues) yhdeksän. Opetuskieli on englanti. Opiskelijoita on yli 30&nbsp;000 ja pysyvää henkilökuntaa yli 800.

Yliopisto lukeutuu Pakistanin arvostetuimpiin yliopistoihin. Yliopistosta on tullut kaksi Nobel-palkinnon saajaa.  ARWU-yliopistoranking (2025) sijoitti oppilaitoksen maailmanlistansa sijaluokkaan 701-800. 


College of Art & Design - University of the Punjab.jpg|Taiteen ja muotoilun korkeakoulun rakennusta.
Jamia Masjid Punjab University in a Marvelous scene..jpg|Yliopiston moskeija.


## Lähteet

## Aiheesta muualla
Frama-C

**Frama-C** on avoimen lähdekoodin ohjelmisto staattiseen analyysiin. Frama-C on tarkoitettu etsimään mahdollisia virheitä ohjelman lähdekoodin perusteella ja voidaan käyttää apuna esimerkiksi opetuksessa ja sertifiointitarkoituksissa. Frama-C on toteutettu modulaarisesti laajennettavana. Ohjelmiston ovat kehittäneet CEA ja Inria. Ohjelmisto tukee liukulukujen käsittelyä.

## Lähteet
Rabastens-de-Bigorre

**Rabastens-de-Bigorre** () on kunta Lounais-Ranskassa Hautes-Pyrénées'n departementissa Oksitanian alueella. Se sijaitsee Estéousjoen varrella, noin 19 kilometriä Tarbesin kaupungista pohjoiseen.

Rabastens on vuonna 1306 rakennettu linnoitettu bastide. Sen perusti Tarnin alueelta kotoisin oleva senesalkki Guillaume de Rabastens, joka oli Ranskan kuninkaan Filip IV:n paikallinen edustaja. 1300-luvulla rakennettu goottilainen Saint-Louisin kirkko on yksi harvoista Rabastensissa jäljellä olevista tämän aikakauden rakennuksista. Tosin kirkko on rakennettu uudelleen 1600-luvulla ja kunnostettu 1800-luvulla.

Ranskan uskonsodissa heinäkuussa 1570 kuninkaan luutnantti Blaise de Montluc piiritti Rabastensia, joka oli tuolloin protestanttien hallinnassa. Hakapyssyn laukauksesta vahingoittunut Montluc vaati aselepoa ja lupasi säästää Rabastensin asukkaiden hengen. Montluc petti kuitenkin lupauksensa. Vuonna 1594 linna ja linnoitukset tuhoutuivat.

8. huhtikuuta 1962 Rabastensista tuli Rabastens-de-Bigorre.

## Lähteet

## Aiheesta muualla
Sundomin saaristo

**Sundomin saaristo** () on saariryhmä Merenkurkussa ja tilastollinen osa-alue Vaasassa, Sundomin suuralueella. Alueeseen kuuluu Sundomin edustalla sijaitsevat saaret sekä kaupungin ulkosaaristo. Osa saaristosta kuuluu Unescon Merenkurkun maailmanperintöalueeseen.

Pysyviä asukkaita alueella oli kahdeksan vuonna 2015. Asukasluvultaan Sundomin saaristo on Vaasan pienin osa-alue. Vapaa-ajan asuntoja Sundomin saaristossa on noin tuhat.

Långskäretillä sijaitsee Vaasan ainoa kalasatama, joka on rakennettu valtion rahoituksella 1970-luvulla.

## Saaret
Sundomin saaristossa on muun muassa seuraavat saaret:

Algrund, Alskäret, Annskärsören, Byön, Båtskäret, Fjärdsgrund, Fårskäret, Fårskärbådan, Gran, Granö, Gyltbådan, Gåsgrund, Inre Torgrund, Johannesgrund, Kalvgrund, Kantörarna, Kristiansgrund, Kummelören, Lillkobban, Långskäret, Munkholmen, Munsmo Fårskäret, Norrgrynna, Rönnskäret, Sebbesbådan, Stavas Svedjeskäret, Stora Svedjeskäret, Storkobban, Yttre Torgrund.

## Lähteet
*

### Viitteet
2973 Paola

**2973 Paola (1951 AJ)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on . Asteroidin spektrityyppi on B-luokkaa (SMASSII).

## Lähteet
Kronvik

**Kronvik** on kylä Vaasan Sundomissa, joka sijaitsee noin kolme kilometriä luoteeseen Sundomin keskuksesta. Pieni alue Kronvikintien varrella lähellä rantaa muodostaa myös Vaasan 52. kaupunginosan.

## Palvelut
Kronvikissä sijaitsee leirintäalue ja kaupungin ylläpitämä uimaranta.

Vuoteen 2022 kylässä toimi Sundomin päiväkodin alainen Barnholkenin ryhmäperhepäiväkoti, joka lakkautettiin henkilöstövajeen vuoksi. Barnholken oli aiemmin vuoteen 2021 päiväkoti, mutta se oli pitkään vajaalla käytöllä lasten vähäisen määrän vuoksi.

## Liikenneyhteydet
Vaasan joukkoliikenteen Liftin linjoista 21 palvelee Kronvikin aluetta. Se ajaa muutaman vuoron Kronvikin kautta keskustaan aamuisin ja keskustasta Kronvikiin iltapäivisin. Kaupungin keskustaan on matkaa noin kymmenen kilometriä.

Kesällä 2025 Kronvikintielle  valmistui 2,6 kilometriä pitkä pyörätie Etelä-Pohjanmaan ELY-keskuksen ja Vaasan kaupungin yhteishankkeena.

## Lähteet
Natronjärvi

**Natronjärvi** on erittäin emäksinen suolajärvi Afrikassa. Se sijaitsee pääosin Pohjois-Tansaniassa, Arushan alueella, mutta sen pohjoisranta jakautuu Kenian Narokin ja Kajiadon piirikuntien kesken. Se on kuuluisa punaisesta väristään, jonka aiheuttaa vedessä elävät *[[Haloarchaea]]*-arkkieliöt.

Natronjärven ainoa tulojoki on Keski-Keniassa alkava Eteläinen Ewaso Ng'iro, minkä lisäksi siihen virtaa vettä monesta kuumasta lähteestä. Laskujokea sillä ei ole. Järvi sijaitsee Itä-Afrikan hautavajoaman läntisimmässä kolkassa. Sen pituus on noin 57 kilometriä, leveys noin 22 kilometriä ja pinta-ala noin 150 km², mutta kaikki nämä arvot vaihtelevat tiuhaan veden haihtumisen ja sademäärien eron vuoksi. Järvi on aika matala; sen keskisyvyys on alle 3 metriä.

Natronjärvi on erittäin emäksinen ja kuuma. Veden happamuustaso on monessa kohtaa 10-12, eli samankaltaista kuin ammoniakki, ja sen lämpötila voi nousta jopa 40 celsiukseen. Järvessä uiminen voi aiheuttaa ihon ja silmien ärsytystä sekä palamista. Vuonna 2007 järvellä tapahtui helikopterionnettomuus, jolloin 9 valokuvaajaa putosi järveen kopterin lentäessä liian matalalla. Paikalliset maasait pelastivat matkustajat vedestä. Yksi valokuvaaja kertoi väkevän veden polttaneen silmiä ja sumentavan näön. Ihmiskuolemia järvellä ei ole kuitenkaan tavattu.

Järven suolapitoisuuden keskeisin tekijä on sen rannalla sijaitseva aktiivinen Ol Doinyo Lengai -tulivuori, jonka purkautumisissa kemikaaleja ja tuhkaa on valunut järveen. Lisäksi tulivuori on ainoa maailmassa, joka syöksee karbonatiittilaavaa. Laavassa on paljon suolaa ja kaliumia, ja ne ovat kerääntyneet järveen. 

## Lajit

Suolapitoisuuden takia Natronjärvi on elinkelvoton monille eläimille, mutta eräät levät ja varsinkin punaista väriä aiheuttava *Haloarchaea* viihtyvät vedessä. Lisäksi kuumien lähteiden tuntumassa elää joitain tilapioita, koska vesi ei ole niissä kohdissa kovin väkevää. Järven reunamille on muodostunut suolamarskeja ja kosteikkoja, joissa elää muun muassa haikaroita.
Järveen pudonneet ja kuolleet eläimet muuttuvat suolapitoisuuden takia vähän kuin kivipatsaiksi. Brittiläisvalokuvaaja Nick Brandt sai kuuluisuutta kuvattuaan järven rannalla makaavia kivettyneitä linnunruhoja.

Järvi on erityisen tunnettu flamingojen pesintäpaikkana. Arviolta 75% koko maailman pikkuflamingoista on syntynyt Natronjärvellä. Ne kokoontuvat järvelle munimaan elokuun ja lokakuun välillä ja munat kuoriutuvat kosteaan sadeaikaan marraskuussa.

Muita järvellä eläviä eläinlajeja ovat esimerkiksi kultasakaali, strutsi, seepra, isokudu ja keihäsantilooppi.

## Lähteet
Capitol Christian Music Group

**Capitol Christian Music Group** (lyh. **Capitol CMG**) on yhdysvaltalainen kristilliseen ja gospel-musiikkiin keskittynyt levy-yhtiö ja julkaisija, joka toimii osana Universal Music Groupia. Se perustettiin alun perin helmikuussa 1976 nimellä *Sparrow Records* Billy Ray Hearnin johdolla, ja EMI osti sen vuonna 1992. Vuonna 2013 Capitol CMG:stä tuli osa Universal Music Groupin omistuksessa olevaa Capitol Music Groupia.

## Artistit

* AMEN Music
* Amy Grant
* Anne Wilson
* Aodhán King
* Ariel Fitz-Patrick
* Benjamin William Hastings
* Blessing Offor
* Brooke Ligertwood
* Bryan ja Katie Torwalt
* Chidlike CiCi
* Chris Tomlin
* Claire Leslie
* Cody Carnes
* Crowder
* Danny Gokey
* Dante Bowe
* Ellie Holcomb
* EmanuelDaProphet
* Franni Cash
* Gable Price & Friends
* Gio.
* Jamie MacDonald
* Jeremy Camp
* Jeremy Rosado
* Jesus Culture
* Jon Foreman
* Jonathan Traylor
* Josiah Queen
* JUDAH.
* Karen Clark Sheard
* Kari Jobe
* Lee Vasi
* Mac Powell
* Mandisa
* Me´Kayla
* Passion
* Pat Barrett
* Rend Collective
* Ricky Dillard
* Riley Clemmons
* RUA YOUNG
* SANCTUARY Worship
* Stephen Stanley
* Tasha Cobbs Leonard
* Tauren Wells
* TAYA
* The Heritage
* Tianna
* TobyMac
* Tommy Royale
* Tye Tribbett
* We The Kingdom

## Lähteet
GNU Scientific Library

**GNU Scientific Library** (**GSL**) on GNU-projektin kirjasto, joka on tarkoitettu numeeriseen analyysiin C- ja C++-kielillä. Kirjastossa on useita matemaattisia toimintoja. Kirjasto on käytettävissä useilla eri alustoilla, joissa on ANSI C -yhteensopiva ohjelmointikielen kääntäjä ja se on julkaistu avoimena lähdekoodina GNU General Public License -lisenssillä. Kirjasto on suunniteltu vaihtoehdoksi kaupallisille kirjastoille.

## Lähteet

## Aiheesta muualla
* GNU Scientific Library Reference Manual
GSL

**GSL** voi tarkoittaa seuraavia:
* GNU Scientific Library - matematiikkakirjasto
* Gold Standard Laboratories - levy-yhtiö
* Geological Society of London
* Global Shipping & Logistics - rahtivarustamo
Vic-en-Bigorre

**Vic-en-Bigorre** () on kunta Lounais-Ranskassa Hautes-Pyrénées'n departementissa Oksitanian alueella. Se sijaitsee Échezjoen varrella, noin 19 kilometriä Tarbesin kaupungista pohjoiseen.

Kaupungin keskiaikaisesta linnoituksesta on muistona kanava Canal des Moulins. Se rakennettiin 1200-luvulla, jolloin sen avulla saatiin linnaa ympäröivän muurin juurelle juoksutettua vettä.

Kaupungin vanhin ja ainoa keskiaikainen rakennus on Saint-Martinin kirkko. Se on rakennettu 1300-luvulla ja uudistettu 1800-luvulla. rakennustyyliltään se on goottilainen. Kirkon sisällä on merkittäviä esineitä, kuten 1600-luvulta peräisin olevat urut sekä kullattu puinen alttaritaulu.

Kaupungin kauppahalli rakennettiin vuonna 1863. Vanha puinen kauppahalli oli purettu vuonna 1792. Kaupungintalo rakennettiin 1700-luvulla entisen kirkon hautausmaan paikalle. Kaupungintalon aulassa on nähtävillä vanhasta 1600-luvun kunnantalosta peräisin oleva kalkkikivi, jossa on kaupungin ainoa tuolta ajalta säilynyt vaakuna.


Tiedosto:Église Saint-Martin de Vic-en-Bigorre (65).JPG|Saint-Martinin kirkko.
Tiedosto:Retable Saint Martin Vic-en-Bigorre.jpg|Kirkon alttaritaulu.


## Lähteet

## Aiheesta muualla
Eino Elo

**Eino Emil Elo** (20. joulukuuta 1918 Helsinki – 23. joulukuuta 2004) oli suomalainen liikemies, alppihiihtäjä, autourheilija ja pikajuoksija. Hän omisti isänsä ja äitinsä perustaman vaatetusliike Emil Elo Oy:n ja toimi sen toimitusjohtajana vuodesta 1944 isänsä Emilin kuoleman jälkeen. 1930- ja 1940-luvuilla Eino Elo tunnettiin alppihiihtäjänä ja seuraavalla vuosikymmenellä autourheilijana mm. voittamalla kaksi kertaa Jyväskylän Suurajot. Eino Elo toimi myös alppihiihdon järjestötehtävissä 1950- ja 1960-luvuilla toimien Suomen Hiihtoliiton alppivaliokunnan varapuheenjohtajana vuosina 1952-1967.

Eino Elo aloitti urheilu-uransa 1930-luvun lopulla ennen Talvisotaa lajeinaan yleisurheilun pikajuoksu, alppiurheilu ja autourheilu. Yleisurheilussa seuranaan helsinkiläinen Kenttäurheilijat hän osallistui mm. Kalevan kisoihin 100 ja 200 metrin juoksuun vuosina 1938 ja 1939 selviämättä loppukilpailuun. Talvikautena hän osallistui mm. vuoden 1938 Salpausselän ja Puijon kisojen pujottelukisoihin. Sodan aikana hän kilpaili keväällä 1943 saksalaisten kanssa Ounasvaaran kisoissa. Kovimpia suomalaisia kanssakilpailijoita tähän aikaan oli Jatkosodassa sittemmin heinäkuussa 1944 kaatunut Heimo Ebb. Elo itsekin haavoittui Jatkosodan loppuvaiheessa. Autourheilussa hän osallistui toukokuussa 1939 Eläintarhan ajojen urheiluautosarjaan. Hän jatkoi autourheilua aktiivisti sodan jälkeen ralliautoilijana saavuttaen kaksi kertaa Jyväskylän Suurajojen eli nykyisin tunnetun Suomen rallin voiton vuosina 1952 ja 1955 kakkoskuljettajansa Kaj Nuortilan kanssa. Lisäksi he sijoittuivat vuonna 1953 toiseksi ja vuonna 1954 sijalle 8. Lisäksi he osallistuivat Monte Carlon ralliin vuonna vuonna 1954. 

Yrityksen perustajan Emil Elon kuoleman jälkeen vuonna 1944 hänen poikansa, ekonomiksi kouluttautunut  Eino Elo jatkoi toimitusjohtajana äitinsä Aino Elon (1897-1977) toimiessä edelleen tehtaanjohtajana.

## Lähteet
The Box Suomi

**The Box Suomi** on suomalainen versio norjalaisesta *[[The Box (televisio-ohjelma)|The Box]]* -formaatista. Ohjelmassa 12 julkisuuden henkilöä kilpailevat toisiaan vastaan ilman etukäteisohjeita siitä, mitä kilpailussa odottaa. Kilpailijat kuljetetaan keltaisen laatikon sisällä tuntemattomaan paikkaan. Kun boksin ovet avataan, he saavat nähdä missä he ovat ja päätellä mitä heidän pitää tehdä. Kilpailu koostuu erilaisista tehtävistä, joita kilpailijoiden pitää suorittaa saadakseen pisteitä ja välttääkseen putoamisen. Ainoa asia, jonka kilpailijat tietävät etukäteen, on, että voittaja voittaa 20&nbsp;000 euroa. Ohjelman juontaa Janni Hussi.

Tho Box Suomella on myös rinnakkaistuotanto *The Box Suomi: Boxin sisällä*, jossa kilpailusta viimeksi pudonnut henkilö kertoo tunnelmistaan siellä. Jaksoja ohjelmassa on kilpailijoiden verran eli 12.

## Kilpailijat

## Jaksot

## Lähteet
Alken

**Alken** on taajama Skanderborgin kunnassa Tanskassa. Taajamassa oli 309 asukasta vuoden 2025 alussa.

## Väestökehitys

## Lähteet

## Aiheesta muualla
Ossi Ketola

**Ossi Ketola** (s. 1997 Vammala) on suomalainen yrittäjä ja high stakes -pokerinpelaaja, joka tunnetaan internetissä nimimerkillä Monarch. Ketola sai kansainvälistä huomiota vuonna 2024 menestyksellään high roller -pokeriturnauksissa sekä toiminnallaan e-urheilu- ja nettikasinoliiketoiminnassa.

## Varhainen elämä ja ura
Ketola syntyi Vammalassa (nykyisin osa Sastamalaa) vuonna 1997. Teini-iässä hän kiinnostui videopelaamisesta ja työskenteli pelialalla jo 14-vuotiaana. Hän tuli tunnetuksi internetissä scämmäämällä pikkulapsia Old School runescape pelissä.  Vuonna 2016 hän perusti CSGOEmpire-nimisen CSGO-skinikasinon, joka tarjoaa verkossa tapahtuvaa uhkapelaamista ''Counter-Strike: Global Offensive'' -pelin esineillä. Sivusto kehitettiin pienellä freelancereiden tiimillä, ja se on tunnettu markkinapaikastaan, jossa käyttäjät voivat ostaa ja myydä pelin esineitä ilman kuluja.

Vuonna 2025 Ketola lanseerasi myös Duel-nimisen nettikasinon.

## Kritiikki
Maaliskuussa 2024 mielenosoittajat keskeyttivät PGL Major Copenhagen 2024 -turnauksen rynnäköimällä lavalle ja vahingoittamalla pokaalia. Raporttien mukaan protesti liittyi kilpailijasivusto CSGORolliin, ja sen taustalla kerrottiin olleen CSGOEmpire. Joulukuussa 2024 tutkiva Youtube-journalisti Coffeezilla väitti videollaan, että CSGOEmpire tarjosi hänelle 20 000 Yhdysvaltain dollarin palkkiota CSGORollin maineen mustamaalaamisesta. Coffeezilla kieltäytyi tarjouksesta ja julkaisi sen sijaan paljastusvideon.

Kesäkuussa 2025 CSGOEmpire joutui arvostelun kohteeksi sen jälkeen, kun sivuston väitettiin julkaisseen rasistisen kommentin yhteisön jäsenelle verkossa käydyn välikohtauksen aikana.

## Pokeriura
Ketola teki debyyttinsä suurissa live-turnauksissa vuonna 2024.  

### Triton Poker Series (Monte Carlo, 2024)
* 5. sija – $40,000 NLH 7-Handed Mystery Bounty, n. 207,000 USD  
* 16. sija – $100,000 NLH Eight-Max, n. 183,000 USD  
* 21. sija – $125,000 Main Event, n. 218,000 USD  
* 2. sija – $150,000 NLH -turnaus, 2,97 miljoonaa USD (Ketolan suurin live-tulos)

### World Series of Poker Paradise (2024)
* 5. sija – $100 000 Triton Main Event, n. 1,17 miljoonaa USD

## Turnausvoitot
Vuoden 2024 loppuun mennessä Ketolan live-turnausten yhteenlasketut rahapalkinnot olivat arviolta noin 4,8 miljoonaa Yhdysvaltain dollaria.

## Striimaus ja high stakes -ottelut
Vuonna 2025 Ketola alkoi striimata high stakes -pokeriotteluitaan suoratoistopalvelu Kick.comissa. Otteluiden panokset nousivat usein useisiin miljooniin euroihin. Yksi hänen otteluistaan Daniel Catesia vastaan raportoitiin kaikkien aikojen suurimmaksi suoratoistetuksi heads-up -pokeriotteluksi.

## Lähteet
Émile Verdet

**Marcel Émile Verdet** (13. maaliskuuta 1824 – 3. kesäkuuta 1866) oli ranskalainen fyysikko. Hän työskenteli magnetismin ja optiikan parissa sekä kokosi ja toimitti Augustin Jean Fresnelin teoksia. Verdet edisti merkittävästi energian säilymislain alkua Ranskassa kollegoidensa kanssa julkaisten tutkimuksiaan tietolehteen (*Annales de chimie et de physique*).

Hän esitteli ranskalaiselle tiedemaailmalle Joulen, Clausiuksen, Helmholtzin ja William Thomsonin termodynamiikan ja teki tärkeitä kokeita magneettikentän vaikutuksista tasopolarisoituun valoon.

Verden tieteelliset teokset löytyvät *Oeuvres de Verdet* 8–sarjaisesta kokoelmasta ja julkaistu hänen oppilaidensa toimesta. Hän kokosi yhdessä Henri de Sénarmontin ja Léonor Fresnelin kanssa *Oeuvres complètes*, joka on Augustin Jean Fresnelin koottujen teosten toimitustyö.

## Lähteet

## Aiheesta muualla
*''Oeuvres de Verdet'' kirjasarja Internet Archivessa 
*
Kiikalan seurakunta

**Kiikalan seurakunta** oli evankelis-luterilainen seurakunta Kiikalassa Varsinais-Suomessa. Vuonna 2009 Kiikalan seurakunta liitettiin Salon seurakuntaan. Seurakunnan pääkirkko oli Kiikalan kirkko.

## Historia
Kiikala oli Uskelan emäseurakuntaan kuulunut kappeliseurakunta noin vuosina 1540–1640. Kiikalassa mainitaan kuitenkin kirkkoherra jo vuonna 1332. Vuonna 1639 Kiikalasta tuli itsenäinen seurakunta, kun kenraalikuvernööri Pietari Brahe perusti seurakunnan ja nimitti Nils Erikssonin sen ensimmäiseksi kirkkoherraksi. Vuosina 1724–1739 Kiikala ei ollut itsenäinen, sillä Uskela oli tuolloin Someron kappeliseurakunta.

Perttelin seurakunnan kirkonkirjat osoittavat, että useita kiikalalaisia haudattiin Perttelin kirkon hautausmaalle ennen vuotta 1637.

Kun Kiikalan kunta vuonna 2009 liittyi Salon kaupunkiin, yhdistettiin myös Kiikalan seurakunta Salon seurakuntaan.

## Lähteet
Svend Dahl

**Svend Dahl** (24. syyskuuta 1887 Frederiksberg – 15. marraskuuta 1963 Frederiksberg) oli tanskalainen eläintieteilijä, tietokirjailija ja kirjastonhoitaja. Hän toimi Kööpenhaminan yliopiston pääkirjastonhoitajana vuosina 1925–1943 ja Tanskan valtakunnallisen kirjastoviraston johtajana 1943–1952. Hän vaikutti merkittävästi nykyaikaisen tanskalaisen kirjastojärjestelmän muotoutumiseen. Dahl kirjoitti tietokirjoja muun muassa kirjojen historiasta, kirjastojen toiminnasta sekä kasvi- ja eläintieteestä.
## Lähteet
Tello

**Tello** on muun muassa seuraavien henkilöiden sukunimi:

* Annika Tello (s. 1979), suomalainen sanoittaja, säveltäjä ja tekstituottaja
* Cristian Tello (s. 1991), espanjalainen jalkapalloilija
* José G. Tello, amerikkalaistunut perulainen lintutieteilijä
* Julio Tello (1880–1947), perulainen arkeologi
Gerhard Bendz

**Claës Gerhard Mortimer Bendz** (16. lokakuuta 1908 Uppsala – 31. tammikuuta 1985 Lund) oli ruotsalainen kielitieteilijä, joka toimi klassisen filologian professorina Kööpenhaminan yliopistossa vuosina 1963–1972 ja latinan professorina Lundin yliopistossa 1972–1975. Hän tuli tunnetuksi *Fråga Lund* -ohjelmasta, jossa hän vastaili televisiokatsojien tiedeaiheisiin kysymyksiin.

## Lähteet

## Aiheesta muualla
2813 Zappala

**2813 Zappala (1981 WZ)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on . Asteroidin spektrityyppi on T-luokkaa (SMASSII).

## Lähteet
Etelä-Tanskan yliopisto

**Etelä-Tanskan yliopisto** () on Tanskassa toimiva valtiollinen yliopisto. Se syntyi vuonna 1998, kun Eteläinen kauppakorkeakoulu, Eteläinen insinöörikoulu, Odensen yliopisto ja Etelä-Jyllannin yliopistokeskus yhdistyivät. Etelä-Tanskan yliopistolla on kampukset Odensessa, Esbjergissä, Koldingissa, Slagelsessa, Kööpenhaminassa ja Sønderborgissa. Opiskelijoita on yhteensä hieman alle 20&nbsp;000.
## Tiedekunnat
* Humanistinen tiedekunta
* Luonnontieteellinen tiedekunta
* Yhteiskuntatieteellinen tiedekunta
* Lääketieteellinen tiedekunta
* Tekniikan tiedekunta
## Kuvia

Syddansk universitet.Campus Kolding.Denmark.2014 (37).JPG|Koldingin kampus
Campus Odense Station (1).jpg|Odensen kampus
SDUEsbjergByDesignermadsen.jpg|Esbjergin kampus
Alsion 2020 - 3.jpg|Sønderborgin kampus


## Lähteet

## Aiheesta muualla

* Syddansk Universitet
Florence Bascom

**Florence Bascom** (14. heinäkuuta 1862 – 18. kesäkuuta 1945) oli yhdysvaltalainen geologi ja yksi ensimmäisistä naisista, jotka saavuttivat merkittävää mainetta geologiassa. Hän toimi mentorina ja edisti naisten pääsyä geotieteisiin.

## Ura
Bascom syntyi Massachusettsissa nuorimmaisena viidestä sisaruksesta. Hän muutti 12-vuotiaana Wisconsiniin ja aloitti opintonsa 15-vuotiaana Wisconsinin yliopistossa lopulta pääaineena geologia.

Tämän jälkeen Bascom pääsi jatko-opiskelemaan Johns Hopkinsin yliopistoon ja opinnot suoritettuaan hänestä tuli ensimmäinen tohtorintutkinnon suorittanut nainen Johns Hopkinsin yliopistolla vuonna 1893. Näin hänestä tuli toinen nainen, joka oli suorittanut geologian tohtorintutkinnon Yhdysvalloissa.

Bascomista tuli toinen nainen, joka valittiin Yhdysvaltain geologiseen seuraan (GSA), ja vuonna 1896 hänestä tuli ensimmäinen nainen, joka työskenteli Yhdysvaltain geologian tutkimuskeskuksessa (USGS).

Bascom vietti paljon aikaa analysoiden näytteitä, karttoja valmistellen ja raportteja luoden, sekä opettaen tulevien polvien tieteilijöitä. Hän julkaisi yli 40 artikkelia geologian alalta.

### Löydökset
Bascomin vuonna 1893 Johns Hopkinsin yliopistossa tekemänsä tohtorinväitöskirja käsitteli Appalakkien vuoristojen geologiaa. Hän osoitti, että aiemmin sedimenttikiveksi uskottujen kivien tiedettiin olevan metamorfoosin kestäneitä vulkaanisia kiviä. Tämä merkittävä havainto auttoi ymmärtämään vuoriston muodostumista ja kivilajien kehitystä.

## Uran jälkeen
Bascom jätti opetustyöt vuonna 1928, ja jatkoi työskentelyä USGS:lla jäätyään eläkkeelle 1936, jolloin hän oli 74-vuotias. Hän kuoli 18. kesäkuuta 1945.

## Lähteet
Paavo Kontkanen

**Paavo Kontkanen** (16. maaliskuuta 1905 Pyhäselkä – 29. tammikuuta 1976 Helsinki) oli suomalainen eläintieteen apulaisprofessori.

Kontkanen syntyi maanviljelijä Pekka Kontkasen ja Leena Valpuri Nevalaisen perheeseen. Hän tuli ylioppilaaksi Joensuun lyseosta 1924 ja valmistui Helsingin yliopistosta filosofian kandidaatiksi 1934 ja lisensiaatiksi 1951, jolloin hän myös väitteli siellä filosofian tohtoriksi. 

Kontkanen oli Helsingin yliopiston maanviljelys-metsäeläintieteen laitoksen ylimääräinen asistentti 1929–1936, Joensuun lyseon luonnonhistorian ja maantiedon vt. vanhempi lehtori 1945–1946 ja Lieksan yhteiskoulun opettaja 1947–1955. Helsingin yliopiston eläintieteellisen museon hyönteisosaston museonhoitaja hän oli 1955–1962, eläintieteen dosentti 1956–1962, vt. apulaisprofessori useaan eri otteeseen 1958–1962 ja apulaisprofessori 1962–1971. Hänellä oli myös oman alansa asiantuntijatehtäviä, samoin kuin luottamustehtäviä Suomen ortodoksisessa kirkossa.

## Lähteet
Bizin diskografia

Tämä on suomalaisen rap-artisti Bizin diskografia. 

## Albumit

## EP:t

## Singlet

## Vierailijana

## Musiikkivideot

* *Sateenvarjo* (2018)
* *BIGMACi* (2018)
* *Just tollee* (2024)
* *Ilman mua* (2025)

## Lähteet

* https://ifpi.fi/lista/artistit/bizi/
* https://open.spotify.com/artist/3sMD9js59UX6gYODxbg1VV
* https://www.youtube.com/channel/UCpGcwEOpbM7BDlqabFrF2pw
Pitäiskö mun soittaa sille

**Pitäiskö mun soittaa sille** on rap-artisti Bizin debyyttialbumi, joka julkaistiin 14. helmikuuta 2025.

## Kappaleet

# Mis oot - 2:42
# Parempi unohtaa - 2:50
# Miks - 3:19
# Ulkona - 2:52 (feat. Ares)
# Päivä joka meidät pilaa - 3:27
# Ikävä mua - 2:34
# Paha maailma - 2:31
# Draama [remix] - 2:48 (feat. william)
# Facetime - 2:18 (feat. SHRTY)
# XO - 3:04
# Vampyyri - 3:21
# Jos mä en oo sun - 3:04
# Enää - 2:39
# En tunne mitään - 3:04 (feat. Vesta)

## Tuottajat

* Fractious Frank (1)
* Evertime (1,2,5,7,13)
* Off & Out (1)
* Lmc (1)
* Salahpolo (3,4,6,8,9,11)
* GoodJobLarry (3,10)
* remynotagain (4,12)
* moz (5)
* MD$ (8,10)
* Nico Baran (9)
* Mikko Tiainen (14)

## Lähteet
* https://open.spotify.com/artist/3sMD9js59UX6gYODxbg1VV
### Viitteet
Willain

**Willain** on suomalaisen rap-artisti Williamin kolmas studioalbumi, joka julkaistiin 13. lokakuuta 2023. Albumilta julkaistiin kolme singleä: ”Ei vitus” (Korelonin kanssa), ”Champagne sippa” ja ”Love Me”. 

## Kappaleet

# Jumala maan pääl - 3:00
# Shotgun - 2:36 (feat. KERZA)
# Ei vitus - 2:32 (feat. Korelon)
# Love song 4 the trappers - 2:28
# Love Me - 3:29
# Faija kertoo skit - 1:12
# Rags 2 riches - 2:45 (feat. B.Baby)
# Champagne sippa - 2:32
# Jos mul on tylsää - 3:15 (feat. Fabe)
# Willain - 2:51 (feat. ibe)
# Ikävä rundil - 3:10
# Lessgo - 3:22 (feat. VJ)
# No cap - 3:37

## Tuottajat

* Remynotagain (1,9)
* Hugo (1,2,3,4,5,6,7,8,9,10,11,12,13)
* 4eva (2)
* Lameboy (2,4,7,8,10,11,12,13)
* Aleksanteri Hulkko (3)
* MD$ (5)
* Off & Out (6,7)

## Lähteet

* https://open.spotify.com/artist/1UdLtKAD4FbM7r2XCfAWAs
Vic (täsmennyssivu)

**Vic** voi tarkoittaa seuraavia:

;paikkoja:
* Vic, *Vich*, kaupunki Osonan piirikunnassa Espanjassa
* Vic-en-Bigorre, kunta Hautes-Pyrénéesin departementissa Ranskassa
* Vic-Fezensac, kunta Gersin departementissa Ranskassa
* Vic-des-Prés, kunta Côte-d'Orin departementissa Ranskassa
* Vic-sous-Thil, kunta Côte-d'Orin departementissa Ranskassa

;henkilöitä:
* Vic Amuso (s. 1934), yhdysvaltalainen gangsteri
* Vic Armstrong (s. 1946), brittiläinen elokuvaohjaaja ja sijaisnäyttelijä
* Vic Chesnutt (1964–2009), yhdysvaltalainen laulaja ja lauluntekijä
* Vic Damone (1928–2018), yhdysvaltalainen poplaulaja ja näyttelijä
* Vic Darchinyan (s. 1976), armenialais-australialainen nyrkkeilijä
* Vic Ekberg (1932–2020), kanadalais-australialainen jääkiekkoilija
* Vic Elford (1935–2022), brittiläinen Formula 1 -kuljettaja
* Vic Lindquist (1908–1983), kanadalainen jääkiekkoilija ja jääkiekkovaikuttaja
* Vic Lockman (1927–2017), yhdysvaltalainen sarjakuvapiirtäjä
* Vic Mignogna (s. 1962), yhdysvaltalainen ääninäyttelijä, pianisti ja ohjaaja
* Vic Mizzy (1916–2009), yhdysvaltalainen elokuva- ja televisiomusiikin säveltäjä
* Vic Morrow (1928–1982), yhdysvaltalainen näyttelijä
* Vic Wallis, oik. *Anna Inkeri Relander* (1888–1945), suomalainen kirjailija
* Vic Wilcox (1912–1989), uusiseelantilainen kommunistivaikuttaja
* Vic Wild (s. 1986), yhdysvaltalais-venäläinen lumilautailija
* Vic Wilson (1931–2001), brittiläinen Formula 1 -kuljettaja
* Vic Zhou (s. 1981), taiwanilainen näyttelijä, laulaja, malli ja valokuvaaja

;muita merkityksiä:
* Commodore VIC-20, 1980-luvun alussa valmistettu mikrotietokone
* Old Vic, teatteri Lontoossa
* Vic Firth, yhdysvaltalainen rumpukapuloiden ja rumpujen valmistaja
* Vic Rattlehead, trash metal -yhtye Megadeathin maskotti.
Ustad Isa

**Ustad Isa** tai **Isa Muhammad Effendi** oli persialainen arkkitehti, jonka uskotaan olleen Taj Mahalin pääarkkitehti. Ustad Isa ja hänen kollegansa Ismail Effendi astuivat Mughal-keisari Shah Jahanin palvelukseen sen jälkeen, kun Osmanien valtakunnan sulttaani Murad IV ja Mughalit olivat vaihtaneet suurlähettiläitä. 

Taj Mahalin pääsuunnittelijan henkilöllisyydestä ei ole olemassa täysin luotettavia tietoja. Jotkut tutkijat ovat esittäneet, että tarina Ustad Isasta syntyi 1800-luvulla, kun britit halusivat uskoa, että niin kauniin rakennuksen täytyi olla eurooppalaisen arkkitehdin ansiota. Tyypillisesti Ustad Isa kuvataan joko turkkilaiseksi tai persialaiseksi arkkitehdiksi.

Viimeaikaiset tutkimukset viittaavat siihen, että persialainen arkkitehti Ustad Ahmad Lahori olisi todennäköisin ehdokas Taj Mahalin pääarkkitehdiksi. Tämä väite perustuu Lahaurin pojan Lutfullah Muhandisin kirjoituksiin.

## Lähteet
Ustad Ahmad Lahori

**Ustad Ahmad Lahori** tai **Ustad Ahmad** (1580–1649) oli intialainen arkkitehti, joka on todennäköisesti toiminut Taj Mahalin pääarkkitehtina. Ustad Ahmad suunnitteli lisäksi Delhin suuren Punaisen linnoituksen, joka on rakennettu vuosina 1639-1648.

## Lähteet
Merkenstraßen metroasema

**Merkenstraße** on Hampurin metron U2-linjan asema, joka avattiin 31. toukokuuta 1970. Asemaa käyttää arkisin 10 125 matkustajaa päivässä. 

## Historia
Merkenstraßen asema avattiin 31. toukokuuta 1970 U3-linjan itäiseksi pääteasemaksi. Tuolloin suunniteltiin myöhempää metrolinjan laajennusta Schleswig-Holsteinin Glindeen. Rakennussopimuksen puutteen ja senaatin 1970-luvun puolivälistä lähtien harjoittaman säästöpolitiikan vuoksi uudet laajennushankkeet kuitenkin peruttiin. 

Linjan laajennustyöt uudelle Mümmelmannsbergin asuinalueelle aloitettiin kuitenkin vuonna 1987, ja laajennus avattiin 29. syyskuuta 1990. Vuoden 2009 linjavaihdosta lähtien U2-linja on liikennöinyt asemalla.

Aseman esteettömyystyöt alkoivat vuonna 2016 ja päättyivät 26. tammikuuta 2018.

## Lähteet
Steinfurther Alleen metroasema

**Steinfurther Allee** on Hampurin metron U2-linjan asema, joka avattiin 29. syyskuuta 1990. Asemaa käyttää arkisin 13 891 matkustajaa päivässä. Aseman suunnitteli arkkitehtitoimisto Kahl + Hoyer. Asema suunniteltiin väestönsuojaksi 1200:lle ihmiselle. 

## Historia
Jo 1960-luvulla nykyisen aseman kohdalle suunniteltiin metroasemaa palvelemaan Rantumer Wegin aluetta. Kun Glinden metroyhteyden suunnittelusta luovuttiin vuonna 1974, asemaa ei toteutettu. Aseman rakentaminen aloitettiin vuonna 1987 osana Mümmelmannsbergiin suuntautuneen U3-linjan laajennuksen rakentamista. Asema avattiin 29. syyskuuta 1990. Vuoden 2009 linjavaihdosta lähtien U2-linja on liikennöinyt asemalla.

Metroasema on esteetön.

## Lähteet
Mümmelmannsbergin metroasema

**Mümmelmannsberg** on Hampurin metron U2-linjan pääteasema, joka avattiin 29. syyskuuta 1990. Asemaa käyttää arkisin 17 893 matkustajaa päivässä. Asema suunniteltiin väestönsuojaksi 3538:lle ihmiselle. Aseman suunnittelivat arkkitehdit Timm Ohrt ja Hille von Seggern. 

## Historia
1970-luvulla rakennetun Mümmelmannsbergin asuinalueen metroaseman suunnitelmat ovat peräisin 1960-luvulta Tuolloin suunniteltua asemaa, jota suunnitteltiin Havighorster Redder Straßen alle Kirchsteinbekiin, ei kuitenkaan toteutettu. Sen sijaan Timm Ohrtin ja Hille von Seggernin suunnittelema metroasema rakennettiin Kandinskyalleen ja Mümmelmannsbergin risteykseen vuodesta 1987 vuoteen 1990. Asema avattiin 29. syyskuuta 1990.

Aluksi asemaa palveli U3-linja. 29. kesäkuuta 2009 U2- ja U3-linjat vaihtoivat itäisiä haaroja, ja siitä lähtien Mümmelmannsbergiin on liikennöinyt U2; U3 otti haltuunsa Wandsbek-Gartenstadtiin johtaneen osuuden, jonne U2 oli aiemmin liikennöinyt.

## Lähteet
Tähtitapparakala

**Tähtitapparakala** (*Thoracocharax stellatus*) on tapparakaloihin kuuluva kalalaji. Lajia tavataan makeista vesistä Etelä-Amerikasta.

## Koko ja ulkonäkö
Tähtitapparakala voi kasvaa noin 7 cm pitkäksi. Ruumiinrakenteeltaan laji on litteähkö ja vatsastaan voimakkaasti kupera siten, että ruumis muistuttaa muodoltaan kirveenterää. Selkäevän takana on rasvaevä. Kalan rintaevät ovat kookkaat ja pyrstöevä on voimakkaasti haarautunut. Tähtitapparakalan alahuuleen voi vähähappimissa oloissa kehittyä hapenottoa tehostavia ulokkeita. Väriltään tähtitapparakala on harmaa tai ruskehtava. Evät ovat kellertävän läpikuultavat ja selkäevässä on musta täplä.

## Levinneisyys ja elintavat
Tähtitapparakalan levinneisyyalue on laaja, ja ulottuu Venezuelasta Argentiinan pohjoisosiin. Laji elää muun muassa Amazon- , Orinoco-, Paraguay- ja Paranájokien valuma-alueilla sekä Araguaiajoessa. Laji on päiväaktiivinen ja liikkuu lähellä pintaa. Kala syö hyönteisiä, erityisesti veteen pudonneita muurahaisia ja koppakuoriaisia.

Tähtitapparakalaa voidaan pitää akvaarioissa.

## Lähteet
Messehallenin metroasema

**Messehallen** on Hampurin metron U2-linjan asema, joka avattiin 31. toukokuuta 1970. Asemaa käyttää arkisin 12 623 matkustajaa päivässä.

## Historia
Asema rakennettiin 1960-luvun lopulla osana Schlumpin ja Berliner Torin välisen U2-linjan keskustaosuutta, ja se avattiin 31. toukokuuta 1970. Linjan jäljellä oleva osuus, Gänsemarktista, Jungferstiegin kautta Berliner Torille avattiin 3. kesäkuuta 1973, johon asti asemalla pysähtyi väliaikainen U22-linja. Vuosina 2007 ja 2008 asema peruskorjattiin. Asemalla on Hampurin pisimmät liukuportaat, joiden pituus on noin 48,5 metriä. Jo vuonna 2018 kolme kuudesta liukuportaasta Marktstraßen/Karolinenstraßen suuntaan kulkevassa liittymässä uusittiin. Vuoden 2023 loppuun mennessä Sievekingplatzin liittymässä oli uusittu kolme jäljellä olevaa liukuporrasta.

## Sijainti
Messehallenin asema sijaitsee suunnilleen St. Paulin ja Neustadtin kaupunginosien rajalla. Se sijaitsee noin 26 metriä maanpinnan alapuolella. Hampurin messukeskus sijaitsee aseman pohjoispuolella.

Junat pysähtyvät kumpaankin suuntaan halkaisijaltaan seitsemän metrin kokoisilla laitureilla. Laiturit ovat noin 125 metriä pitkiä ja noin 3,5 metriä leveitä.

## Lähteet